ILMATIIVEYDEN VARMISTAMINEN RAKENNUSTYÖMAALLA
Päkkilä, Tuukka (2012)
Tuukka_Pakkila.pdf (4.433Mt)
Päkkilä, Tuukka
http://urn.fi/URN:NBN:fi:amk-201204164505
Tämän opinnäytetyön tarkoituksena oli perehtyä rakennuksen ilmantiiveyden varmistamiseen ja kehittää laadunvarmistusta. Tutkimuksessa tarkasteltiin ilmatiiveyden varmistusta työmaan näkökulmasta, mutta myös ilmatiiveyden suunnitteluun kiinnitettiin huomiota. Työssä perehdyttiin ilmatiiveyden varmistuksessa käytettäviin työtapoihin, materiaaleihin ja laadunvarmistukseen. Työn tilaajana toimi rakennusliike Temotek Oy.
Teoriaosion aineisto on kerätty tutustumalla alan kirjallisuuteen ja aikaisemmin aiheesta toteutettuihin tutkimuksiin ja niiden tuloksiin. Teoriaosaan kerättiin tietoa ilmatiiveydestä, energiatehokkuudesta ja yleisimmistä ilmavuotojen aiheuttajista. Lisäksi käsiteltiin työmaan laadunvarmistusta, ilmatiiveyden toteutusmenetelmiä ja käytettäviä materiaaleja tutkimusten ja kokemusperäisen työmailta hankitun tiedon perusteella.
Työssä käsiteltiin rakenteita yleisellä tasolla ja esimerkkikohteeksi valitussa As Oy Oulun Kotipuistossa. Tarkoituksena oli lisätä tietoa ilmatiiveyden toteutuksesta sekä saatavilla olevista tiivistysmateriaaleista ja niiden käytöstä. Työn esimerkkikohteeseen suunniteltiin ilmanvuodoille alttiiden rakenteiden liitosten toteutus detaljitasolla, työntoteuttajan näkökulmasta. Rakenteiden tiivistysdetaljit suunniteltiin siten, että ne ovat helposti toteutettavissa ja mahdollisilta työnsuorituksesta aiheutuvista ilmanvuodoista päästäisiin eroon.
Opinnäytetyön avulla pyrittiin kehittämään ilmatiiveyden laadunvarmistusta rakennustyömaalla. Lisäksi tuotiin esille uusia markkinoille lähiaikoina tulleita materiaaleja ja tiivistystuotteita. Työssä saatiin kerättyä paljon tietoa siitä, mihin asioihin ilmatiiviin rakennuksen suunnittelussa ja rakentamisessa tulee kiinnittää huomiota.